钦定古今图书集成/明伦汇编/氏族典/第460卷 > 魏镜
## 钦定古今图书集成/明伦汇编/氏族典/第460卷 > 魏镜

按《万姓统谱》：镜，慈谿人。生有绝力，善格斗。闻倭寇至
海滨，辄自奋曰：“谁无死者，死而能卫桑梓，庶几为义
鬼矣。”乙卯，贼由馀姚至鸣鹤，县令曹本率众御之，兵
败，镜负县令脱走。贼复追之，逾杜湖岭而南，镜乃操
刃冲杀数贼，贼砍伤其额，犹愤怒力斗，竟死。县令为
之洒泣，为文祭之。